L'Obago

:Este articlo charra sobre l'Obago, aldeya ribagorzana que en castellano y oficialment se diz «Sala». Pa atros empllegos d'el toponimo «Sala» se veiga Sala (desambigación).*


*'L'Obago** u **las Casas de l'Obago** (en [[Idioma catalán|catalán]] y en [[Idioma castellano|castellano]] y oficialment ''Sala'') é un [[llugar]] d'el [[municipio]] de [[vall de Lierp]], en la [[comarcas d'Aragón|comarca]] de [[Ribagorza]], en la [[provincias d'Espanya|provincia]] de [[Provincia de Uesca|Uesca]]. En 2018 teniba una población de 7 habitants.

El llugar é formau de dos [[barrio]]s deseparaus bels cientos de metros: el zaguero é **Sala**, y el primero é **Pociello**. En els nomenclátors oficials en castellano tot el llugar se diu «Sala», en ho que é una error de bulto de [[toponimia]].
 
==Cheografía==
L'Obago é en la baixant de la penya d'el [[Tormo|Turmo]] y la tuca de Sant Pedro, que fa parte de la man [[pocino|pocina]] de la [[serra d'el Chordal]], mirand ta la vall de Lierp. Domina el paisache de la zona central de la [[vall de Lierp]] dende un colladón ben maho, con el [[prau]] d'els Mollars ([[Puesto d'Importancia Comunitaria|PIC]]) per debaixo, y chusto adebant suyo tota la imponencia d'el [[Turbón]].

Pa apllegar enta astí, cal pillar la pista en [[Eixea]] que pasa per adebant de l'esbarre que se'n va ta la [[ermita de Santa María d'el Pueyo]].

=== Els dos barrios ===

El llugar el forman dos barrios diferenciaus ben a las cllaras: Sala y Pociello. De Sala, que é el barrio que se troba mes a l'este, mos en diu [[Bienvenido Mascaray]] que va quedar despobllau en els [[anyos 1960]], habend-se reubierto las casas ya mes en zagueras. Tene cuatro casas y una ilesia, feita enrunas, que yeba la sola ilesia [[romanico|romanica]] de tota la vall. É una ilesia molto chicorrona, con [[nau (arquitectura)|nau]] en cruz latina, que se va esbolldregar ya fa anys y no s'ha puesto refer.

El barrio de Pociello tene la casa mes graniza de l'Obago: casa el [[Rutilismo|Roy]], que é una casona noble con una [[Capiella|capelleta]] anexa que en temps teniban els amos pa uso exclusivo. Una segunda casa mes modesta, anque no guaire pobre ni pior d'el que podem trobar per cualsiquier atro llugar, é chusto a'l cantet de la primera. Esta casa se va arribar a cayer en el pasau [[sieglo XX|siglo XX]], pero en l'actualidat é reconstruida.

=== Casas ===
Las casas de l'Obago son: ''casa el Roy'' a'l barrio de Pociello, y ''casa Baile'', ''casa Soltero'' y ''casa Tremasrocas'' a'l de Sala.

==Nombre==
Se diu tamé ''Casas de l'Obago'' per estar en un [[obago]]. Las primeras mencions de ''Sala'' son de [[1607]] y [[1613]].

== Demografía ==


== Llengua ==
Como tot el municipio de vall de Lierp, l'Obago é en zona de [[Parla de transición|transición llingüistica]] entre l'[[idioma aragonés|aragonés]] y el [[idioma catalán|catalán]], en las suyas variants ribagorzanas. L'Obago é a la parte occidental de la vall, aon las [[aigua]]s marchan cara ta l'[[río Esera|Esera]], como tamén [[Pueyo (Vall de Lierp)|Pueyo]], [[Eixea]], [[Padarnín]] y [[Sarrat]]. La parla d'esta parte de la vall se considera [[aragonés ribagorzano]] de transición ta catalán, mentres que la parte oriental ([[Piniello]] y [[Reperós]]) s'ha calsificau como [[catalán ribagorzano]] de transición ta aragonés.

La dita transición é tan progresiva que de regular las parlas de tota la Ribagorza, tanto las que pertencen a la un como a l'atro idioma, son comprensibles entre si y tenen elementos comuns que son propios d'esta comarca.

== Festas ==
Con toz els llugars de la Vall, fan las festas de conchunta. Este é el calendario festivo de [[vall de Lierp]]:

*La **festa menor** é pa [[Santa Agueda]], el [[5 de febrero]].
*[[13 de chunio]], [[romería]] enta la ermita de [[Sant Antón de Padua|Sant Antón]].
*[[29 de chunio]], romería enta la [[ermita de Sant Pedro de Padarnín|ermita de Sant Pedro]] en [[Padarnín]].
*[[2 de chulio]]l, romería enta la [[ermita de Santa María d'el Pueyo|ermita de la Virchen d'el Pueyo]], entre [[Eixea]] y l'Obago.
*La **festa mayor''' tradicionalment eba el 4 y 5 de setiembre. Actualment las festas con Semana Cultural se fan la semana antes de la zaguera d'agosto.

## Referencias

## Vinclos externos